કોંગ્રેસ અધ્યક્ષ રાહુલ ગાંધી રાફેલ સોદાને લઇને મોદી સરકાર પર સતત હુમલો કરી રહ્યા છે. તેમણે અહીંયા સોમવારે કહ્યું કે હજુ તો શરૂઆત થઈ છે. હવે જોજો, મજા આવશે. આગામી 2-3 મહિનામાં એવી મજા અમે તમને બતાવીશું. આ પહેલા ઓગસ્ટમાં રાહુલે કહ્યું હતું કે રાફેલમાં વૈશ્વિક ભ્રષ્ટાચાર છે. આવનારા કેટલાક અઠવાડિયાઓમાં મોટા બોમ્બ પડવાના છે. રાહુલ ગાંધીના આ નિવેદન પર બીજેપી નેતા રવિશંકર પ્રસાદે કહ્યું, “આ કોંગ્રેસ માટે શરમની વાત છે કે રાહુલ ગાંધી તેમની પાર્ટીના અધ્યક્ષ છે, જેઓ પોતે અતિશય બેજવાબદાર અને એકદમ જૂઠ્ઠા છે. એવા નેતા પાસેથી આપણે કંઇપણ અપેક્ષા ન રાખી શકીએ જેનો આખો પરિવાર કૌભાંડોમાં સંડોવાયેલો છે, પછી તે બોફોર્સ હોય કે નેશનલ હેરાલ્ડ.”